KEX จะเทิร์นอะราวด์
ปัจจุบัน KEX มีเครือข่ายครอบคลุมทั้ง 77 จังหวัด หรือบริการครอบคลุม 99.99% โดย ณ เดือน มี.ค.65 มีจุดบริการรวม 31,000 แห่ง
ปัจจุบัน KEX มีเครือข่ายครอบคลุมทั้ง 77 จังหวัด หรือบริการครอบคลุม 99.99% โดย ณ เดือน มี.ค.65 มีจุดบริการรวม 31,000 แห่ง
17 ก.ค. 2565

คุณค่าบริษัท
ด้วยมูลค่าตลาดขนส่งพัสดุไทยที่กลายเป็นเค้กก้อนใหญ่ โดยคาดว่าในปี 2565 จะขยายตัวราว 17% มูลค่าแตะ 1.06 แสนล้านบาท รับอานิสงส์ธุรกิจอีคอมเมิร์ซของไทยที่อยู่ในช่วงการเติบโต ขณะเดียวกันก็ถือเป็นตลาดที่มีการแข่งขันกันสูงเช่นกัน ทำให้ผลประกอบการของบริษัทต่าง ๆ ออกมาไม่ค่อยสู้ดีนัก อย่างบริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ผู้ให้บริการจัดส่งพัสดุด่วนรายใหญ่ของไทย ที่เปิดงบไตรมาสแรกปีนี้ มีผลขาดทุน 491.09 ล้านบาท จากรายได้รวม 4,455.12 ล้านบาท
แต่ปัจจุบันดูเหมือนทิศทางเริ่มดีขึ้น ทั้งจากสถานการณ์โควิดที่กลับสู่ภาวะปกติ และบริษัทสามารถบริหารจัดการธุรกิจให้มีประสิทธิภาพมากขึ้น รวมถึงการแข่งขันด้านราคาลดลง และมีการขยายธุรกิจ หรือร่วมมือกับพันธมิตรอย่างต่อเนื่อง
ทำให้ผู้บริหารมั่นใจว่า ภายในสิ้นปี 2565 ภาพรวมผลการดำเนินงานจะพลิกกลับมามีกำไร (เทิร์นอะราวด์)
โดยตั้งเป้าหมายในปี 2565 ปริมาณการขนส่ง (วอลุ่ม) จะขยายตัวได้ 30% และยังสามารถปรับราคาได้คล่องขึ้นในแต่ละกลุ่มเป้าหมายที่บริการ พร้อมตั้งเป้าหมายลดต้นทุนต่อหน่วยไม่ต่ำกว่า 20% ส่วนบริการแพลตฟอร์มขนส่งด่วนแบบควบคุมอุณหภูมิ หรือ KERRY COOL ยังเดินหน้าขยายธุรกิจต่อเนื่อง โดยเฉพาะโซนภาคใต้ ที่มีความต้องการใช้บริการค่อนข้างมาก และบริการส่งด่วน Kerry XL สำหรับสินค้าขนาดใหญ่ จะเห็นบริการที่ชัดเจนขึ้นช่วงปลายปี 2565 นี้
ปัจจุบัน KEX มีเครือข่ายครอบคลุมทั้ง 77 จังหวัด หรือบริการครอบคลุม 99.99% โดย ณ เดือน มี.ค. 2565 มีจุดบริการรวม 31,000 แห่ง ซึ่งเพิ่มขึ้นเท่าตัวจากปีก่อน พร้อมทั้งมีศูนย์กระจายพัสดุ 1,400 แห่ง และมียานพาหนะรวม 20,000 คัน ด้วยอัตราการส่งของถึงปลายทาง 97% และมีอัตราการตีกลับเพียง 1.5%
ส่วนเป้าหมายระยะยาว 3-5 ปี ยังคงมุ่งเน้นกลยุทธ์ขยายฐานลูกค้า หรือรักษาความเป็น “ผู้นำจัดส่งพัสดุด่วน” ของประเทศไทยอย่างยั่งยืน จาก 1.การเติบโตของกำไร 2.มีอัตราการเติบโต (CAGR) 20-30% ต่อปี 3.มีรายได้จากธุรกิจใหม่เข้ามาเสริมไม่น้อยกว่า 20% ของพอร์ต และ 4.การเข้าควบรวม หรือซื้อกิจการ (M&amp;A) และร่วมมือทางธุรกิจ (JV)
ก็ต้องติดตามกันต่อไปว่า ท้ายที่สุดแล้ว KEX จะบรรลุเป้าหมายหรือไม่…
…
รายชื่อผู้ถือหุ้นใหญ่
รายชื่อกรรมการ